stanford-oval/wikipedia huggingface dataset:
NXT TakeOver: XXV
אירוע > קרבות מקדימים

האירוע נפתח עם הקרב בין מאט רידל לרודריק סטרונג. לאחר קרב צמוד, רידל ניסה להכניע את סטרונג בעזרת מהלך ההכנעה שלו, הברומישן, אך מנגד כשראה שסטרונג לא עמד להיכנע, הוא הכה עם מרפקו בצוואר של סטרונג ולאחר מכן ביצע מהלך שבו הוא הניף בצורה הפוכה את סטרונג באוויר והטיח אותו ברצפה, מה שהספיק לו כדי לנצח בקרב.
לאחר מכן, התקיים קרב סולם זוגות מרובע אשר קבע את אלופי הזוגות החדשים של NXT. סיום הקרב התנהל כך ש-The Forgotten Sons דחפו את דני בורץ' ואוני לורקאן ואת The Undisputed Era משני הסולמות עליהם עמדו. כשהיה נראה שבלייק היה בדרכו הבטוחה להוריד את חגורות האליפות מוו התלייה, אנג'לו דוקינס ביצע על קאטלר את מהלך הספיר ומונטז פורד קפץ מדופן הזירה אל מדרגות הסולם. פורד הכה את בלייק ההמום בעזרת אגרוף וכתוצאה מכך נפל מהסולם. פורד, שהיה לבדו על הסולם, הוריד את חגורות האליפות מוו התלייה ובעקבות זאת הסטריט פרופיטס הפכו לאלופי הזוגות החדשים של NXT.
בקרב השלישי, ולווטין דרים הגן על אליפות צפון אמריקה נגד טיילר בריז. בסיום, בזמן שבריז התווכח עם השופט, דרים ניצל זאת לטובתו כדי לבצע על בריז את מהלכי הדרים וואלי דרייבר והפרפל ריינמייקר ולאחר מכן הצמיד את בריז לניצחון, שהקנה לו הגנה מוצלחת על התואר.
בקרב הלפני אחרון, שיינה בייזלר הגנה על אליפות הנשים נגד איאו שיראי. לאחר התערבות של חברות קבוצת The Four Horsewomen, ג'זמין דיוק ומרינה שפיר, ומנגד מצד חברתה של שיראי, קנדיס לאריי, שהכתה אותן בעזרת מקל במבוק, בייזלר ניצלה הסחת דעת זו לטובתה, כשביצעה על שיראי את מהלך ההכנעה שלה, הקיריפודה קלאץ'. לאחר כדקה בתוך האחיזה, שיראי נכנעה, ובעקבות זאת בייזלר שמרה על התואר לאחר ניצחון בהכנעה.
אירוע > הקרב המרכזי

הקרב המרכזי של הערב הפגיש את אלוף ה-NXT, ג'וני גרגאנו, שהגן על תואר האליפות נגד אדם קול. גרגאנו ביצע על קול את מהלך ההכנעה שלו, הגרגאנו אסקייפ, אך קול חמק ממהלך זה לאחר שפגע בברכו הפצועה של גרגאנו. בסיום, קול ביצע על גרגאנו את מהלך הפנמה סאנרייס ולאחר מכן את מהלך הלאסט שוט, שהספיקו לו כדי להצמיד את גרגאנו לניצחון ולהפוך לאלוף ה-NXT החדש. לאחר הקרב, קול חגג את הזכייה בתואר ביחד עם חבריו לקבוצת The Undisputed Era.
ביקורות

אירוע הטייקאובר ה-25 של NXT עמד בציפיות בקרב המבקרים והצופים. לארי קסונקה מהאתר 411Mania העניק לאירוע ציון של 8 מתוך 10. הוא תיאר את האירוע כ"אירוע שלא הפתיע אף אחד, האירוע הבטיח וקיים, כך שעוד אירוע טייקאובר היה אירוע אדיר ובו כל ארבע חגורות האליפות הונחו על הכף."
העיתונאי של Wrestling Observer Newsletter, דייב מלצר, שיבח את האירוע, כשהעניק לכל הקרבות בו ציונים גבוהים. לקרב בין רידל לסטרונג ולקרב סולם זוגות העניק ציון של 4.5 כוכבים, לקרב בין דרים לבריז ציון של 3.75 כוכבים, לקרב על אליפות הנשים ציון של 4 כוכבים ולקרב על אליפות ה-NXT בין גרגאנו לקול העניק ציון של 5.25 כוכבים, מה שהפך את קרב זה לשני בתולדות ה-WWE, שקיבל מעל שיטת הדירוג המתקבלת של דייב מלצר.
תוצאות

| מס' | תוצאות | התניות | זמן |
| --- | --- | --- | --- |
| 1 | מאט רידל ניצח את רודריק סטרונג | קרב יחידים | 14:45 |
| 2 | הסטריט פרופיטס (אנג'לו דוקינס ומונטז פורד) ניצחו את דני בורץ' ואוני לורקאן, The Undisputed Era (בובי פיש וקייל אוריילי) ו-The Forgotten Sons (סטיב קאטלר ווסלי בלייק) | קרב סולם זוגות מרובע על אליפות הזוגות של NXT הפנויה | 21:30 |
| 3 | ולווטין דרים (א) ניצח את טיילר בריז | קרב יחידים על אליפות צפון אמריקה של NXT | 16:50 |
| 4 | שיינה בייזלר (א) ניצחה את איאו שיראי בהכנעה | קרב יחידים על אליפות הנשים של NXT | 12:15 |
| 5 | אדם קול ניצח את ג'וני גרגאנו (א) | קרב יחידים על אליפות ה-NXT | 32:00 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  גרגאנו יגן על אליפות ה-NXT נגד קול
↑  קרב סולם זוגות מרובע יקבע את אלופי הזוגות החדשים של NXT
↑  הביקורת של לארי קסונקה באתר 411Mania
↑  חלוקת הציונים של דייב מלצר לאירוע הטייקאובר ה-25
↑  רידל ניצח את סטרונג
↑  הסטריט פרופיטס ניצחו בקרב סולם זוגות מרובע והפכו לאלופי הזוגות החדשים של NXT
↑  ולווטין דרים ניצח את טיילר בריז ושמר על התואר
↑  בייזלר ניצחה את שיראי ושמרה על תואר אליפות הנשים
↑  קול ניצח את גרגאנו והפך לאלוף ה-NXT החדש
So Happily Unsatisfied

So Happily Unsatisfied היה אמור להיות אלבום האולפן החמישי של להקת ניין דייז, והיה אמור לצאת בשנת 2002, אך עקב חילוקי דעות בלתי ניתנים לגישור בין הלהקה לחברת התקליטים לא ראה אור מעולם.
לאחר סיבוב ההופעות המוצלח שבא לאחר יציאת אלבום הבכורה בחברת סוני, The Madding Crowd, התרכזה הלהקה בכתיבת חומר לאלבום חדש, ועד מהרה נכנסה הלהקה שוב לאולפן, הפעם עם המפיק רון אנילו (שעבד קודם לכן עם להקת Lifehouse). האלבום החדש היה במובהק רוקי יותר מקודמיו, ואופיין בצליל של גיטרות חשמליות, דיסטורשן וריפים כבדים שלא נשמעו קודם לכן באלבומי הלהקה. האלבום, כלל 12 שירים, ביניהם Favorite Song (דואט של בריאן וג'ון), ו-Don't Look Back (שהשמועה אומרת שנכתב על השחקנית גויינת' פאלטרו). בתקליט גם ניתן למצוא את I Feel Fine – שנכתב תוך שיתוף פעולה בין ג'ון לבין סולן להקת ספלנדר (Splender), ויימון בון, את Ocean – שנכתב תוך שיתוף פעולה בין בריאן לסולן להקת לייפהאוס (Lifehouse), ג'ייסון וייד. בסשנים הוקלטו גם שני שירים שלא היו אמורים להיכנס לאלבום – Dirty Poet ו-Lee Lee (שהוקדש לשחקנית הקולנוע לילי סובייסקי).
לאחר סיום ההקלטות והמיקסים (כאשר הזכויות שייכות לחברת התקליטים), ולאחר יציאת הסינגל הראשון מתוך האלבום לתחנות הרדיו (Good Friend), עלו היחסים בין הלהקה לחברת התקליטים על שרטון, והחברה החליטה להפר את החוזה עם הלהקה ולא להוציא את האלבום. למרות שניתנה הוראה להשמיד את כל העותקים הקיימים של האלבום, נשארו מספר עותקים בודדים אשר נהפכו למצרך נדיר ויקר בקרב קהילת המעריצים העולמית – עותק מקורי במצב טוב של האלבום יכול להגיע באתרי האינטרנט השונים ל-200$ ויותר. למרות שהאלבום מעולם לא יצא, ניתן למצוא מקורות שונים ברשת להורדה חוקית וחינמית של השירים, וחברי הלהקה אף מעודדים זאת.
רשימת השירים

Favorite Song (4:33)
Good Friend (4:09)
Emily (3:37)
Marvelous (3:48)
Still Here (4:15)
The Joneses (3:50)
Don't Look Back (3:44)
I Feel Fine (3:45)
Ocean (5:51)
Beautiful (4:17)
Everything (4:27)
Great Divide (4:12)
סינגלים

| Good Friend |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 2002 |  |  |
|  | אורך: 4:09 |  |  |
|  | מפיק: רון אנילו |  |  |
So High

So High הוא הסינגל הרביעי והאחרון מתוך האלבום Get Lifted של הזמר ג'ון לג'נד. השיר הגיע למקום ה-53 בשיאו במצעד "שירי ההיפ הופ/R&B הלוהטים" של הבילבורד בארצות הברית. לשיר בוצע רמיקס בשם Cloud 9 Remix ומשתתפת בו לורין היל, שגם הפיקה אותו. הרמיקס עם לורין היל היה מועמד לפרס גראמי בשנת 2006 בקטגוריית "ביצוע ה-R&B הווקאלי הטוב ביותר לצמד או הרכב" בטקס פרסי גראמי ה-48.
MTV כתבו על השיר ש"יש לו מקום מיוחד בלבבותיהם של רבים", שכן רבים השמיעו אותו בחתונתם עוד טרם יציאתו.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 53 |  |
|  הממלכה המאוחדת | מצעד הסינגלים הבריטי | 118 |  |
הערות שוליים

↑  John Legend Fantasizes While Couples Embrace 'So High', מתוך אתר MTV
| ג'ון לג'נד |
| --- | --- | --- |
דיסקוגרפיה
| אלבומי אולפן | Get Lifted • Once Again • Evolver • Wake Up! • Love in the Future • Darkness and Light • A Legendary Christmas • Bigger Love |  |
| אלבומי הופעה | Live at SOB's • Solo Sessions Vol. 1: Live at the Knitting Factory • Live from Philadelphia |  |
| סינגלים | "Ordinary People" • "So High" • "Save Room" • "P.D.A. (We Just Don't Care)" • "Stereo" • "Green Light" • "Everybody Knows" • "Wake Up Everybody" • "When Christmas Comes" • "Tonight (Best You Ever Had)" • "All of Me" • "You & I (Nobody in the World)" • "Glory" • "Love Me Now" • "Beauty and the Beast" • "Preach" • "Conversations in the Dark" • "Minefields" • "Hallelujah" |  |
| שיתופים פעולה | "Getting Nowhere" • "Lay Me Down" • "Like I'm Gonna Lose You" • "One Man Can Change the World" • "Higher" |  |
| שירים אחרים | "It's Alright" • "Listen" |  |
| ערכים קשורים | חג מולד אגדי עם ג'ון וכריסי • ההמצאה הקסומה של ג'רוניקוס ג'אנגל |  |
| --- | --- |
בקרת זהויות :  MusicBrainz work: fb656977-d494-4f53-a8f8-21b62dbc8779 
ערך זה הוא קצרמרבנושא שירים. אתם מוזמנים לתרום לוויקיפדיה ו.
The Jimi Hendrix Experience

| --- | --- |

 מקום הקמה:  לונדון 
 תקופת הפעילות:  1966–1969 (כ־3 שנים)
 סוגה:  רוק פסיכדלי, בלוז רוק, אסיד רוק, הארד רוק
 חברת תקליטים:  טראק רקורדס, ברקלי רקורדס, פולידור רקורדס, רפרייז רקורדס, MCA רקורדס 
 פרסים והוקרה:  היכל התהילה של הרוק אנד רול (1992) 
 www.jimihendrix.com
 פרופיל ב-IMDb
 חברים
 ג'ימי הנדריקס Noel Redding מיטש מיטשל Billy Cox 
 
The Jimi Hendrix Experience (בתרגום מאנגלית: "החוויה של ג'ימי הנדריקס"), היא להקה בריטית/אמריקאית בהנהגתו של הגיטריסט ג'ימי הנדריקס, שלמרות תקופת פעילותה הקצרה היא אחת הלהקות המשפיעות ביותר בהיסטורית הרוק.
ללהקה להיטים מפורסמים רבים, בהם: "פרפל הייז", "פוקסי ליידי", "פייר" "היי ג'ו" "וודו צ'יילד", "ליטל ווינג" ו"לאורך מגדל השמירה".
חברי הלהקה

ג'ימי הנדריקס - גיטרה, שירה (ולעיתים גם בס, קלידים, תופים וחליל)
נואל רדינג - בס, קולות רקע (ולעיתים גם שירה מובילה וגיטרת קצב)
מיטש מיטשל - תופים, כלי הקשה, קולות רקע (ולעיתים גם שירה מובילה וגלוקנשפיל)
דיסקוגרפיה

Are You Experienced - מאי 1967 באנגליה ואוגוסט באותה שנה בארצות הברית
Axis: Bold as Love - דצמבר 1967
Electric Ladyland - ספטמבר 1968
BBC Session - 1998
Live at Berkeley - 2003
Jesus Walks

Jesus Walks (בעברית: ישו הולך) הוא סינגל שהוקלט על ידי הראפר האמריקאי קניה וסט, מתוך אלבום הבכורה שלו, The College Dropout. השיר יצא לאור ב-25 במאי 2004, על ידי חברות התקליטים רוק-א-פלה רקורדס ודאף ג'אם, כסינגל הרביעי מתוך האלבום.
רקע וכתיבה

השיר הוא שיר היפ הופ וגוספל המלווה במקצב מיד-טמפו, שנכתב על ידי וסט עצמו, בשיתוף עם אמן ההיפ הופ האמריקאי ריימפסט (אנ'), המלחין האמריקאי כרטיס לונדי והכנרת הישראלית מירי בן ארי, והופק על ידי וסט. השיר הוא מעין תיאור רוחני, שבו וסט דן כיצד ישו "הולך" עם כל אנשים מכל הסוגים, חוטא וצדיק כאחד. כחלק מתיאור זה, הבית הרעיוני הראשון של השיר מסופר דרך עיניו של סוחר סמים המהרהר ביחסיו עם אלוהים. על פי הדיווחים, וסט היה זקוק ליותר מחצי שנה כדי לקבל השראה לכתיבת הבית השני של השיר. כמו כן, וסט משתמש בשיר כדי להביע את השקפותיו הביקורתיות על האופן בו נראה שהתקשורת נרתעת משירים העוסקים בענייני אמונה, בעודה מעודדת שירים הדנים באלימות, בסקס ובסמים לא חוקיים.
ביקורת

השיר זכה לשבחים רבים מצד מבקרי המוזיקה על התחבקותה הגלויה של אמונה אל מול תעשיית המוזיקה החילונית בשיר, בעוד רבים הביעו את תדהמתם ששיר דתי כה גלוי התחבק על ידי הרדיו. בסקירה של האלבום The College Dropout, תיאר מגזין וילג' ווייס את השיר כ"יצירת מופת". מסקר המוזיקה של מגזין Stylus, ג'וש לאב, ציין את השיר כ"שיר הטוב ביותר באלבום כולו", ושיבח את שילוב מאפייני הגוספל בשיר. גם עיתון לוס אנג'לס טיימס ציינו את השיר לחיוב, כ"נקודת השיא של האלבום", ושיבחו את מקצב בתופים באלבום, המשמש, לדברם, כ"גיבוי מושלם להגותו של וסט על הטעויות שלו, כמו גם הנטייה של ההיפ הופ להתמקד בנושאים שליליים". גם מגזין PopMatters ציין את השיר בחיוב, באומרו כי השיר הוא ה"סינגל הטוב ביותר בשנה".
הצלחה

השיר הופיע לראשונה במצעד שירי ה-R&B\היפ הופ במקום ה-74. לאחר שישה חודשים הגיע לשיאו במקום השני, ושהה במצעד למשך כשבועיים. כמו גם, הופיע השיר לראשונה במקום ה-25 במצעד שירי הראפ, ובשיאו הגיע למקום השלישי. במצעד הבילבורד הוט 100, הגיע השיר בשיאו למקום ה-11. על אף הצלחתו המתונה במצעדים, השיר היה לאחד הלהיטים הגדולים של וסט, ובשנת 2005 זכה בפרס גראמי לשיר הראפ הטוב ביותר.
וידאו קליפים

לשיר נוצרו סך של כשלושה וידאו קליפים נפרדים, בעוד שניים מתוכם מומנו על ידי וסט עצמו. שלושתם הוקרנו בבכורה ב-21 ביוני 2004 בפסטיבל הסרטים טרייבקה, שם הסביר וסט כי השיר "מעורר כל כך הרבה רגש. ארבע דקות של דימויים מגבילות את הרעיונות שאתה אמור לתת לשירים, אז הייתי צריך ליצור שלושה וידאו קליפים". הווידאו קליפים זכו במספר פרסים ומועמדויות: שתי מועמדויות בטקס פרסי הווידאו קליפים של MTV לווידאו קליפ השנה והווידאו קליפ הטוב ביותר של אמן זכר, בעוד הצליח לזכות בפרס השני. בטקס פרסי ה-BET, זכה השיר בפרס וידאו קליפ השנה.
רשימת רצועות

| --- | --- |
 סינגל פרומו אמריקאי "Jesus Walks" (ראשי) – 3:13  "Jesus Walks" (נקי) – 3:13 סינגל 12" אמריקאי צד א' "Jesus Walks" (נקי) – 3:13  "Jesus Walks" (מלוכלך) – 3:13  "Jesus Walks" (א-קפלה) – 3:09 צד ב' "Heavy Hitters" (נקי) – 3:00  "Heavy Hitters" (מלוכלך) – 3:01  "Heavy Hitters" (א-קפלה) – 3:00 סינגל CD אוסטרלי "Jesus Walks" (גרסת אלבום) – 3:20  "Jesus Walks" (לייב) – 4:06  "Through the Wire" (לייב) – 4:23  "Jesus Walks" (רמיקס של מייס) – 6:26  "Jesus Walks" (גרסת צ'ארץ') – 3:59:  סינגל CD בריטי "Jesus Walks" (גרסת אלבום) – 3:21  "Jesus Walks" (לייב בפרידיסו 2004) – 4:07  "Through the Wire" (לייב בפרידיסו 2004) – 4:23  "Jesus Walks" (רמיקס של מייס) – 3:52  "Jesus Walks" (גרסת וידאו 2) – 4:06  "Jesus Walks" (גרסת וידאו 3) – 4:18 סינגל פרומו בריטי "Jesus Walks" (נקי) – 3:20  "Jesus Walks" (גרסת 12") – 3:20  "Jesus Walks" (א-קפלה) – 3:09  "Breathe In Breathe Out" (ערוך) – 4:06  "Breathe In Breathe Out" (גס) – 4:06 סינגל לייב דיגיטלי "Jesus Walks" (לייב) – 3:31
מיקומי שיא

|   ‏‏‏  מצעדים שבועיים (2004–2005)> מדינה |   ‏‏‏  מצעדים שבועיים (2004–2005)> מצעד |   ‏‏‏  מצעדים שבועיים (2004–2005)> מיקום שיא |   ‏‏‏  מצעדים שבועיים (2004–2005)>  |
| --- | --- | --- | --- |
|  אוסטרליה | מצעד הסינגלים האוסטרלי | 37 |  |
|  אירלנד | מצעד הסינגלים האירי | 18 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי ה-R&B/היפ הופ | 2 |  |
|  ארצות הברית | מצעד שירי הראפ | 3 |  |
|  ארצות הברית | מצעד השירים הקצביים | 16 |  |
|  הממלכה המאוחדת | מצעד הסינגלים הבריטי | 16 |  |
|  הממלכה המאוחדת | מצעד שירי ה-R&B | 6 |  |
|   ‏‏‏  מצעדים שנתיים (2004)> מדינה |   ‏‏‏  מצעדים שנתיים (2004)> מצעד |   ‏‏‏  מצעדים שנתיים (2004)> מיקום שיא |   ‏‏‏  מצעדים שנתיים (2004)>  |
| --- | --- | --- | --- |
|  ארצות הברית | בילבורד הוט 100 | 43 |  |
|  ארצות הברית | מצעד שירי ה-R&B/היפ הופ | 7 |  |
נתוני מכירות

| מדינה | תארים | מכירות |
| --- | --- | --- |
| ארצות הברית (RIAA) | פלטינה ×2 | 2,000,000 |
| בריטניה (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט |
| --- | --- | --- |
| אמריקה הצפונית | 25 במאי 2004 | ויניל • 12" |
| בריטניה | 26 באוקטובר 2004 | ויניל • 12" • CD |
| אוסטרליה | 6 באפריל 2005 | CD |
Orpheus Blade

| --- | --- |

להקת Orpheus Blade
 מוקד פעילות:  ישראל ישראל
 תקופת הפעילות:  מ-2008
 זרם:  מטאל
 סוגה:  פרוגרסיב מטאל
 חברת תקליטים:  Pitch Black Records
 http://www.orpheusblade.com/
 חברים
 עדי ביטרן (שירה)   הנינג באסה (שירה)   גל בן חיים (גיטרה)   ניצן רבהון (תופים)   אדי למישוב (גיטרת בס)
 חברים לשעבר
 שקד פרומן (תופים)
Orpheus Blade (אורפאוס בלייד, מאנגלית: "חרבו של אורפאוס") היא להקת פרוגרסיב מטאל ישראלית.
היסטוריה

הלהקה הוקמה ב-2008 בישראל על ידי עדי (כהן) ביטרן, סולנית הלהקה. לאחר מספר חילופי הרכב, בשנת 2014 הצטרפו ללהקה אדי למישוב (גיטרת באס), שקד פורמן (תופים), גל בן חיים (גיטרה). בנוסף הצטרף ללהקה הזמר הנינג באסה (Henning Basse), חבר לשעבר בלהקות Sons of Seasons (אנ'), ‏Mayan (אנ'), ‏ Karmaflow (אנ') ועוד.
באפריל 2014 שוחרר הסינגל הראשון, Dismissal.
אלבום הבכורה בשם Wolf's Cry (בתרגום חופשי "קריאת זאב") שוחרר בשנת 2015 על ידי חברת הפקות Pitch Black Records. האלבום הוא למעשה אלבום קונספט, המדבר על אנשי זאב ועל היחסים בין אדם לבין חיה. עדי ביטרן הלחינה וכתבה כל שירי האלבום, חלקם בשיתוף עם ארז יוחנן, שבנוסף גם השתתף בהקלטות. האלבום נכתב והוקלט במשך כ-6 שנים וזכה לביקורת חיובית בישראל ומחוצה לה עם יציאתו.
בינואר 2018 הוציאו סינגל בשם On Madness.
בפברואר 2022 הוציאו סינגל בשם My Arms For Those Wings.
חברי להקה

עדי ביטרן (שירה)
הנינג באסה (שירה)
גל בן חיים (גיטרה)
ניצן רבהון (תופים)
אדי למישוב (גיטרת באס)
חברי להקה > חברי הרכב בהופעות חיות

עומר פורמן (קלידים)
גיל דוד (גיטרה)
יורם אלוש (גיטרה)
ניצן רבהון (תופים)
מקס מאן (באס)
בנוסף, בהופעות יוחאי דוידוף מחליף את הנינג באסה בשירה
הערות שוליים

↑  ORPHEUS BLADE joins our roster – Debut album in May
↑  The Journey, באתר הלהקה
↑  Heavy Metal Album Reviews, אתר http://heavymetal.about.com
↑  Orpheus Blade – Wolf’s Cry, אתר Metal Temple
↑  Orpheus Blade – Wolf's Cry, אתר מטאליסט
↑  Wolf's Cry, אתר Power of Metal
↑  משיקים פרוג - סקירת הופעתן של Subterranean Masquerade ו Orpheus Blade, אתר מטאליסט
| --- | --- |
בקרת זהויות :  MusicBrainz: 8f6185fc-c91b-4d92-93a1-fd182b774c9e 
הלהקה בהופעה חיה, 2016
הלהקה בהופעה חיה, 2016
עדי ביטרן, 2016
So Good (שיר של לואיזה ג'ונסון)

"So Good" (בעברית: כל כך טוב) הוא שירה של הזמרת הבריטית, זוכת התוכנית אקס פקטור בריטניה, לואיזה ג'ונסון. השיר נכתב על ידי צוות כותבים בריטים ויצא לאור ב-28 באוקטובר 2016.
הופעות חיות

ג'ונסון ביצעה את השיר בהופעה חיה לראשונה ב-30 באוקטובר 2016 בתוכנית הטלוויזיה אקס פקטור בריטניה בה זכתה ובמספר פסטיבלים בינלאומיים בשנים 2016 ו-2017.
מצעדים ודירוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 37 |  |
|  הונגריה | Rádiós Top 40 | 33 |  |
|  הממלכה המאוחדת | מצעד הסינגלים הבריטי | 13 |  |
|  סקוטלנד | מצעד הסינגלים הסקוטי | 8 |  |
|  פולין | ZPAV | 77 |  |
הערות שוליים

↑  סוזנה אלכסנדר, Louisa Johnson's releasing new music VERY soon – and she will be performing it on the X Factor, דיג'יטלספיי, 23 באוקטובר 2016
NXT UK TakeOver: Blackpool II

| NXT UK TakeOver: Blackpool II>  הפוסטר הרשמי של האירוע בכיכובם של טוני סטורם, קיי לי ריי, פייפר ניבן, וולטר וג'ו קופי.מידע |
| --- | --- | --- |
ארגון: WWE
מותג: NXT UK
תאריך: 12 בינואר 2020
עיר: בלקפול, לנקשייר, אנגליה
אולם: אמפרס בולרום
שיר (י) הנושא: "I CAN DX WHAT I WANT" בביצוע Scarlxrd
סדרת אירועי שלם וצפה של ה-WWE
| TLC: שולחנות,סולמות וכיסאות | :NXT UK TakeOver Blackpool II | Worlds Collide |
סדרת אירועי NXT UK TakeOver
| Cardiff | :NXT UK TakeOver Blackpool II | — |
סדרת אירועי NXT UK TakeOver: Blackpool
| I | :NXT UK TakeOver Blackpool II | — |
NXT UK TakeOver: Blackpool II היה אחד מאירועי השלם וצפה של ארגון ההיאבקות האמריקאי, ה-WWE, השייך למחלקת בריטניה של התוכנית NXT, ה-NXT UK. כמו כן, האירוע שודר בערוץ של ה-WWE Network. האירוע נערך ב-12 בינואר 2020, באולם אמפרס בולרום שבבלקפול, לנקשייר, אנגליה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע השלישי בסדרת אירועי NXT UK TakeOver.
חמישה קרבות התנהלו באירוע. בקרב המרכזי, וולטר ניצח את ג'ו קופי כתוצאה מהכנעה ושמר על אליפות בריטניה של ה-WWE. עוד ברשימת הקרבות, Gallus (מארק קופי ווולפגנג) ניצחו את אימפריום (פביאן אייכנר ומרסל ברטל), Grizzled Young Veterans (זאק גיבסון וג'יימס דרייק), ומארק אנדרוז ופלאש מורגן ובסטר בקרב סולם מרובע ושמרו על אליפות הזוגות של NXT UK, וקיי לי ריי ניצחה את טוני סטורם ופייפר ניבן בקרב משולש ושמרה על אליפות הנשים של NXT UK.
הפקה > רקע

סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. ארגון הפיתוח השני של החברה, ה-NXT UK, ערך את תחילת שידוריו באוגוסט 2018 ולאחר כשלושה חודשים אימץ את אירועי ה-TakeOver של NXT. האירוע היה אירוע השלם וצפה הראשון של NXT UK בשנת 2020.
הפקה > עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT UK.
ב-7 בנובמבר בפרק של התוכנית NXT UK, הקרב בין מארק אנדרוז ופלאש מורגן ובסטר לבין Grizzled Young Veterans (זאק גיבסון וג'יימס דרייק) הסתיים ללא הכרעה לאחר שקבוצת Gallus וקבוצת אימפריום הפריעו. ב-12 בדצמבר בפרק של התוכנית NXT UK, קרב אליפות הזוגות של NXT UK בין אלופי הזוגות, Gallus (מארק קופי ווולפגנג) לבין אימפריום (פביאן אייכנר ומרסל ברטל) הסתיים ללא הכרעה לאחר שמארק אנדרוז, פלאש מורגן ובסטר ו-Grizzled Young Veterans הפריעו. לאחר מכן, הג'נרל מנג'ר של התוכנית, ג'וני סיינט ועוזרו, סיד סקאלה, הכריזו ש-Gallus יגנו על אליפות הזוגות של NXT UK נגד מארק אנדרוז ופלאש מורגן ובסטר, Grizzled Young Veterans ואימפריום בקרב סולם מרובע באירוע בבלקפול.
ב-28 בנובמבר בפרק של התוכנית NXT UK, לאחר הקרב של פייפר ניבן נגד ג'יני, טוני סטורם חזרה ותקפה את אלופת הנשים של NXT UK, קיי לי ריי. ב-5 בדצמבר בפרק של התוכנית NXT UK, לאחר הקרב של טוני סטורם נגד קילר קלי, ריי הגיעה ותקפה את סטורם, עד שניבן הגיעה ונחלצה לעזרת סטורם. לעומת זאת, סטורם זעמה על ניבן בטענה שהיא לא הייתה צריכה את העזרה שלה. שבוע לאחר מכן, לאחר הקרב של קיי לי ריי נגד איילה דאון, אלופת הנשים הטיחה עלבונות בסטורם וניבן, מה שהוביל לבואן של שתי המתאבקות לזירה ולתקיפתן על ידי אותה ריי. בזמן שריי עזבה את הזירה, עוזר הג'נרל מנג'ר של NXT UK, סיד סקאלה, הודיע שריי תגן על אליפות הנשים של NXT UK נגד סטורם וניבן בקרב משולש באירוע בבלקפול.
אירוע

| --- | --- |

תפקיד:: שם:
צוות השידור: טום פיליפס
צוות השידור: נייג'ל מקגינס
כרוז: אנדי שפרד
שופטים: ג'ואל אלן
שופטים: כריס שארפ
שופטים: כריס רוברטס
שופטים: טום סקרבורו
מראיין: רדזי צ'ייניאנגאניה
פאנל לפני האירוע: טום פיליפס
פאנל לפני האירוע: אנדי שפרד
פאנל לפני האירוע: וויליאם ריגל
אירוע > קרבות מקדימים

האירוע נפתח בקרב שבו טרנט סבן התחרה נגד אדי דניס. האחרון ביצע על סבן את מהלך ה-Neck Stop Driver כדי להשיג את הניצחון בקרב.
לאחר מכן, קיי לי ריי הגנה על אליפות הנשים של NXT UK נגד טוני סטורם ופייפר ניבן בקרב משולש. סטורם ביצע על ניבן את מהלך הפרוג ספלאש, אך ריי ניצלה זאת כדי לבצע על סטורם את מהלך הסופרקיק. ריי הצמידה את ניבן לספירת שלוש, שהקנתה לה הגנה מוצלחת על התואר.
בקרב השלישי, טיילר בייט התחרה נגד ג'ורדן דבלין. סיום הקרב התנהל כך שבייט ביצע על דבלין את מהלך ה-Springboard Tornado DDT ואז את מהלך הסיום שלו, הטיילר דרייבר 97', אך דבלין הצליח לצאת מניסיון ההצמדה שבא לאחר מכן. בייט לא חדל וטיפס אל החבל העליון כדי לבצע את מהלך הקורקסקרו סנטון בומב ולהצמיד את דבלין לניצחון.
בקרב הלפני אחרון, Gallus (מארק קופי ווולפגנג) הגנו על אליפות הזוגות של NXT UK נגד מארק אנדרוז ופלאש מורגן ובסטר, Grizzled Young Veterans (זאק גיבסון וג'יימס דרייק), ואימפריום (פביאן אייכנר ומרסל ברטל) בקרב סולם מרובע. בסיום, ברטל שעמד על הסולם נזרק אל תוך ערימת המתאבקים מחוץ לזירה על ידי קופי. לאחר מכן, וולפגנג וקופי טיפסו יחדיו על הסולם כדי להוריד את חגורות האליפות מוו התלייה ולהגן על התואר בהצלחה.
אירוע > הקרב המרכזי

הקרב המרכזי של הערב הפגיש את אלוף בריטניה של ה-WWE, וולטר, שהגן על תואר האליפות נגד ג'ו קופי. במהלך הקרב, וולטר בעט בגופו של השופט ללא כוונה, כשכוונתו הייתה לפגוע בקופי. האחרון ביצע את מהלך הפאוורבומב על וולטר, אך השופט לא היה בזירה כדי לבצע את ניסיון ההצמדה של קופי. אלכסנדר וולף ניצל זאת כדי להגיע לזירה ולבצע על קופי בעיטת מספריים. איליה דרגונוב הגיע כדי להשיב את הסדר על כנו, כשתקף את וולף בעזרת מהלך הטורפדו מוסקבה. בזמן שביצע את מהלך זה, וולף נפל על ברכו השמאלית של קופי. לאחר מכן, וולטר ביצע על דרגונוב את מהלך הקולזליין. וולטר השליך את קופי אל מדרגות הזירה ואז ביצע עליו את מהלך הפאוורבומב על דופן הזירה. האלוף האוסטרי המשיך במתקפותיו, כשביצע על קופי את מהלך הדייבינג ספלאש, אך גם זה לא עזר לוולטר לנצח בקרב. קופי ביצע על וולטר פעמיים את מהלך הדיסקוס קלוזליין, אך גם הוא לא הצליח להשיג את ההכרעה. וולטר נטל את השליטה ברגעיו האחרונים של הקרב, כשביצע על קופי את מהלך הסליפר הולד ואז פעמיים את מהלך הפאוורבומב. לאחר מכן, וולטר הכריח את קופי להיכנע, כשביצע עליו את מהלך הסייד הדלוק, וכתוצאה מכך הוא שמר על חגורת האליפות בהצלחה.
לאחר הקרב, קבוצת אימפריום חגגה את ניצחונו של וולטר בזירה עד לרגע שבו קבוצת The Undisputed Era (אלוף ה-NXT אדם קול, אלופי הזוגות של NXT, בובי פיש וקייל אוריילי ואלוף צפון אמריקה של NXT, רודריק סטרונג) הגיעה לפתע ותקפה את אימפריום. וולטר נשאר לבדו בזירה כנגד ארבעת חברי הקבוצה כאשר סטרונג ביצע עליו את מהלך ה-Jumping High Knee ואז קול את מהלך הסופרקיק. פיש ואוריילי ביצעו עליו את מהלך הסיום המשותף שלהם, ה-Total Elimination ואז קול ביצע את מהלך הלאסט שוט.
תוצאות

| מס' | תוצאות | התניות | זמן |
| --- | --- | --- | --- |
| 1 | אדי דניס ניצח את טרנט סבן | קרב יחידים | 08:20 |
| 2 | קיי לי ריי (א) ניצחה את טוני סטורם ופייפר ניבן | קרב משולש על אליפות הנשים של NXT UK | 13:10 |
| 3 | טיילר בייט ניצח את ג'ורדן דבלין | קרב יחידים | 22:30 |
| 4 | Gallus (מארק קופי ווולפגנג) (א) ניצחו את אימפריום (פביאן אייכנר ומרסל ברטל), Grizzled Young Veterans (זאק גיבסון וג'יימס דרייק), ומארק אנדרוז ופלאש מורגן ובסטר | קרב סולם מרובע על אליפות הזוגות של NXT UK | 25:00 |
| 5 | וולטר (א) ניצח את ג'ו קופי בהכנעה | קרב יחידים על אליפות בריטניה של ה-WWE | 27:35 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT UK - מחלקת בריטניה של ה-WWE